Para sa magulang at tagabantay ng mga mag-aaral ng lungsod ng Kani Tungkol sa pangangalaga ng kaisipan at pisikal na pangangatawan ng isang bata na may kaugnayan sa pag-iwas ng nakakahawang sakit Ang bagong coronavirus (COVID-19) ay kumalat sa buong mundo at ang buong bayan ay nasa "state of emergency". Ang bata din ay naapektuhan, pangkaraniwan ang hindi palagian na sitwasyon, pagsuspinde sa mga klase, limitasyon ng paggalaw ng mga bata at paghihigpit upang pumunta sa labas, atbp. Tulad ng pakiramdam ng mga nababalisang magulang at kawalan ng kapanatagan tungkol sa kalusugan, kami ay nababahala tungkol sa kaisipan at pisikal na pangangatawan ng inyong anak. Ipapakita namin sa inyo ang ilang mga halimbawa (mungkahi, payo) kung paano maiintindihan ang pag-uugali ng inyong anak at kung paano haharapin ito. Maaaring gamiting basehan na may kaugnayan sa pangangalaga ng inyong anak. Posibleng mga reaksyon at pag-uugali ng mga bata sa ilalim ng mga hakbang laban sa mga nakakahawang sakit. Alam namin na maraming bata ang nakakaramdam ng"stress"sa ganitong sitwasyon: mahabang suspensyon ng klase, pagbabawal na lumabas, pagtigil ng nakagawiang mga aktibidad. Bilang karagdagan, ang ilang mga bata ay maaaring makaramdam ng pagkabalisa at takot, (paano kung sila at ang kanilang mga pamilya ay nahawaan) (kung ano ang mangyayari sa hinaharap). Ipakikilala ang ilang mga tiyak na halimbawa at pamamaraan. Mga reaksyon at ugali ng mga bata 1. Mga pisikal na sintomas - sakit ng tiyan, sakit ng ulo, hindi makatulog, pagkawala ng gana, pagkaramdam ng pagod. atbp. 2. Mga sintomas sa pag-iisip - iritable, nalulumbay, emosyonal, pagkabalisa, kawalang kakayahan atbp. 3. Mga sintomas ng pag-uugali - Maaaring hindi gaanong mapaghangad at makasarili kaysa sa dati. Maging mapaghimagsik o mapag-atake na parang sanggol ang ugali. Maunawaan na ang mga reaksyon na ito ay (pangkaraniwan) subalit di makakatulong sa kasalukuyang sitwasyong na ito. 1
[Mga paraan kapag may pag-aalala] Pakinggan natin ang mga saloobin ng inyong mga anak, unawain at tanggapin natin ang kanilang mga saloobin, at bigyang pansin ang mga bagay na di ayon sa nakaugalian. (Pag-intindi sa kanilang mga saloobin) at (hindi lahat ay dapat tanggapin). Ito ay mahalagang punto na mayroong tamang pagpipilian. Bigyan natin sila ng pagkakataong maibsan ang kanilang "stress" at pagkabalisa. Marahil ang paghinga ng malalim, pag-uunat ng katawan at pagsusuntok sa mga bagay tulad ng (unan) ay napakamadali at mabisang paraan. Kung maaari,sila ay magkaroon ng paggalaw ng katawan sa araw-araw. Mainam rin na maghanda ng kahit anong pwedeng makatanggal ng "stress" gaya ng boksing at iba pa. Ang palagiang (panonood, pakikinig at pagbabasa) ay nakakapagod, ang pagpapahayag sa pamamagitan ng (pakikipag-usap, pagpipinta, o kahit anong gawain) ay mahalaga. 〇 Pamamahala ng impormasyon Ingatan na hindi nila makita ng paulit-ulit na mga patalastas kaugnay sa coronavirus (COVID-19). Maaring ang inyong mga anak ay makakakuha ng impormasyon gamit ang internet at smartphone na walang katotohanan. Magkaroon ng pag-uusap tungkol sa pagkukuha ng impormasyon ng hindi magkaroon ng pinsala sa inyong mga anak. 〇 Pakikipag-ugnayan at pakikipagkapwa-tao Para sa pagpigil sa nakakahawang sakit ay nasa sitwasyon ng social distancing o pagkakaroon ng pagitan sa kapwa-tao, na kinakailangang bawasan ang oras ng pakikihalubilo sa mga kaibigan at kakilalang tao. Kahit sa sitwasyon na ito ay mahalaga ang pagkakaroon ng ugnayan sa mga kapamilya o kakilala. Inaasahan namin na panatilihin na magkaroon ng pakikipag-ugnayan ang inyong mga anak sa kahit sino sa paggamit ng mga kagamitan ng nakakatanda, kahit hindi sa pamamagitan ng "mail", kagaya ng pagtawag na marinig ang boses at makikita ang mukha gamit ang video call ng kausap, sa mga kaparaanang ito ay marahil ay mayroong mabisang epekto para sa kanila. 2
〇Maayos na pamumuhay Sa pagkakaroon ng mahabang walang pasok, maayos ba ang pamumuhay ng inyong mga anak? Ang hindi magandang pamamalakad sa pamumuhay ay makakapagbigay ng hindi magandang epekto sa pag-iisip at pangangatawan ng inyong mga anak. Kapag ang nakagawiang bagay kagaya ng pagsabay sa talaan ay hindi nasusunod, marahil mahihirapan sila sa pagbabalik ng klase sa paaralan. Kahit matapos na ang coronavirus (COVID-19) ay hindi pa rin maganda ang sitwasyon, kinakailangan na laging maging handa sa pagbabalik ng klase. Pagtuunan ng pansin ang oras ng pagkain, pagtulog at ibang gawain bilang paghahanda sa anumang gawain at talaan (iskedyul) para sa aktibidad na kasama ang grupo. Gumawa ng mga aktibidad na kagaya ng nakasanayan gaya ng pagkakaroon ng oras sa mga gagawin at pagkakaroon ng "menu" sa araw-araw ng sa gayun mapapanatili ang pamumuhay ng inyong mga anak. (Lumikha: Japan Association of Clinical Psychologists / Japan Certified Psychologists Association at Save the children) na hanggang sa puntong ito para pagtibayin ang panukalang kaligtasan, at kapanatagan ng mga bata ay bahagyang isinangguni.) [Paraan upang mabago ang reaksyon ng nakakatanda] Ang mga bata kapag nagkasala, titingin agad sa reaksyon ng mga magulang at kung ano ang dapat gawin ay isang pag-aaral. Higit pa sa pagkakaroon ng mali ay mas mahalaga na unawain nila ang reaksyon ng kanilang magulang. Sa ngayon ng dahil sa pagkakaroon ng nakakahawang sakit na coronavirus (COVID-19) kapag ang mga magulang ay nagiging negatibo sa pagsasabi (ang taon na ito ay napakahirap), at (parang walang ng pag-asa), ang mga bata rin ay magiging negatibo. Sa gayun higit pa sa pagiging negatibo, ituro sa kanila na maging positibo at tingnan ang lahat na may pasasalamat. Ngunit ang pagkakaroon ng negatibong damdamin at emosyon ay hindi kinakailangang sarilinin, at ang pagpapahayag paminsan-minsan ng pagkabalisa at pagod ng inyong mga anak ay mahalaga. Sa panahong magkaroon sila ng pag-aalinlangan, huwag tanungin kung "anong dapat gawin?" o "bakit?", sa halip tanungin sila sa kaparaanang may pang-unawa, kagaya ng "hindi mo ba alam?" o kaya "may problema ka ba?" ng sa gayun madali nilang maibahagi ang kanilang mga saloobin. Kahit sino kapag nasa sitwasyon ng paghahanap ng solusyon ay nakakapagod sa halip ang pagbabahagi ng alam ay mahalaga. Alalahanin at magpasalamat sa pagkakaroon ng ligtas at mapayapang pamumuhay. Sa ngayon ang buong lipunan ay nasa sitwasyon ng nakakahawang sakit na coronavirus (COVID-19) nawa`y maging paraan ito kasabay ng pamilya na baguhin ang pananaw sa buhay. 3
[Pakikiharap sa bata] Ang pamumuhay at trabaho ay nagiging mahirap, ang pinansiyal na pananalapi sa bahay ay nasa panganib, kahit na ang may sapat na gulang ay nasa sitwasyon na hindi makakaya, ngunit kailangang magkaroon ng oras sa mga bata. Ang nakakahawang sakit na coronavirus (COVID-19) ay isang kakila-kilabot na sakit, ngunit si Mother Theresa ay nagsabi na "Ang pinakamalalang sakit sa buong mundo ay kalungkutan" kaya siya ay patuloy na bukas ang kamay sa pagdamay sa maraming tao na nasasaktan, mahihirap, nangangailangan at maysakit. Masisiyahan ba sila kung hahayaan silang maglaro ngunit di mo sila pinapansin. Ang kalusugan at salapi ay mahalaga, ngunit sinasabi sa bibliya, (Kawikaan 19:22, Yaong isang tao upang siya'y maging kanais-nais ay ang kaniyang nakagagawa sa kagandahang-loob...), at para sa mga bata ang pinakamahalaga ay ang pag-aaruga upang maiparating sa pamamagitan ng mga salita at kilos na "kayo ay sasamahan, susuportahan at pangangalagaan sa anumang sitwasyon". Sa panahon ng kagipitan, huwag nating ituring ang sitwasyon na ito na isang bangungot, bagkus gamitin ito na pagkakataon na mabago ang inyong kaalaman sa pakikiharap, pag-iisip, pananaw at pakikitungo ng nakakatanda sa mga bata. Kung may mga pagkabahala, humingi ng tulong sa iba. Galing sa probinsya ng Gifu, para sa mga pampublikong paaralan ng distrito ng lungsod ng Kani ay may itinalaga na mga tagapayo (kapag kinakailangan, mayroong mga tagasalin) at kahit pansamantalang walang pasok, maaring kayong kumunsulta. Kung may pagkabalisa at problema sa pakikitungo sa iyong mga anak, mangyaring tawagan ang mga paaralan sa anumang oras. Ang katatagan ng mga may sapat na gulang ay napakahalaga sa mga bata. Kahit na sa simpleng gawa lang sana ay makakatulong ito sa mga magulang / tagapag-alaga at sa inyong mga anak. Mula sa kaibuturan ng aming mga puso, kami ay nananalangin na maiparating sa inyo ang mapayapang buhay kasama ang buong pamilya. Tagapamahala ng Tagapayo ng Paaralan sa Lungsod ng Kani Satoshi Kawahara [Kapaki-pakinabang na materyal sa pag-uusap sa mga bata kaugnay sa coronavirus (COVID-19) ] 〇Ano ang coronavirus? Para sa mga mag-aaral ng mababang paaralan. ( Fujita Medical University, Kagawaran ng Nakakahawang sakit) 〇Para sa mga bata:abiso na "poster" para mabago ang pakiramdam, at "poster" para alam ang gagawin kapag naging balisa. (Hokkaido Rinsyu Shinrishikai) 〇Alamin natin ang tatlong mukha ng bagong coronavirus (Nihon Seijujisya/Red Cross ng Japan) ※ Ang lahat ng nasa itaas na bahagi, [Ang pangangalaga ng damdamin at krisis ng mamamayan (Ippan Shakaihoujin Nihon Shinri Rinsyou Gakkai)] at iba pang babasahin ay makikita sa homepage. 4